วิเคราะห์ตลาดภาคบ่าย – บล.เอเอสแอล
บริษัทหลักทรัพย์ เอเอสแอล สรุปทิศทางและแนวโน้มตลาดบ่ายนี้
13 พ.ย. 2558

ภาครวมตลาดภาคเช้า
ดัชนี SET ช่วงเช้าปิดลบ 1,383.24 (-1.05 จุด,-0.08%) กรอบ 1379-1386 มูลค่าการซื้อขาย  22,926.156 ลบ.  เรียงลำดับมูลค่าการซื้อขาย ICT ENERG BANK CONMAT TRANS FOOD HELTH AUTO PROP  ตามลำดับ ตลาดภูมิภาคปรับลง [Nikkei 225-0.89%][FBMKLCI -0.11%][HSI -2.07%][SSE -1.20%][TAIEX -1.17%] จากความกังวลเกี่ยวกับแนวโน้มที่ธนาคารกลางสหรัฐจะปรับขึ้นอัตราดอกเบี้ยในการประชุมเดือนธ.ค. รวมทั้งแรงเทขายที่มีเข้ามาในหุ้นกลุ่มสินค้าโภคภัณฑ์ ตามการอ่อนแรงลงของราคาน้ำมันดิบและสินค้าโภคภัณฑ์ โดยวันนี้ธนาคารกลางมาเลเซียเปิดเผย ผลิตภัณฑ์มวลรวมภายในประเทศ (GDP) ไตรมาส 3/2558 ขยายตัว 4.7% เมื่อเทียบกับไตรมาส 3 ปีที่แล้ว ซึ่งสอดคล้องกับการคาดการณ์ แต่ชะลอลงเมื่อเทียบกับไตรมาส 2/2558 ที่ขยายตัว 4.9% เพราะได้รับแรงกดดันจากความอ่อนแอของอุปสงค์ทั้งภายในประเทศและทั่วโลก
ปัจจัยไทย สภาธุรกิจตลาดทุนไทย เปิดเผยดัชนีความเชื่อมั่นนักลงทุน (FETCO NIDA Investor Sentiment Index) พบว่า ดัชนีความเชื่อมั่นในช่วง 3 เดือนข้างหน้าของนักลงทุนส่วนใหญ่ยังคงอยู่ในกรอบทรงตัว(Neutral) เนื่องมาจากความชัดเจนของนโยบายด้านเศรษฐกิจรัฐบาล แต่ยังมีปัจจัยฉุดจากสถานการณ์ต่างประเทศ ส่งผลให้ความเชื่อมั่นรายบุคคลปรับตัวลดลงเล็กน้อย ส่วนแบงก์ชาติเผยเอ็นพีแอลไตรมาส 3 พุ่งมาแตะที่ 2.78%
IMPACT(+) ADVANC TRUE AOT PTTGC INTUCH SCC CPF BJC TOP PB BCP GPSC MTLS ITD SAWAD VIBHA            
IMPACT(-) PTT SCB KBANK DTAC CPN MINT BDMS DELTA CPALL BEC PTTEP BBL JAS MAKRO CHG
 
แนวโน้มตลาดและหุ้นที่น่าสนใจ
มีโอกาสรีบาวน์กลับขึ้นไปปิดแก๊ปที่ 1,390
แนวโน้มภาคบ่ายเชิงเทคนิค: ดัชนีช่วงเช้าสามารถยืนตัวเหนือ 1,380 ได้อย่างแข็งแกร่ง พร้อมเกิดสัญญาณซื้อใน MACD รายชั่วโมง ระยะสั้น มีโอกาสรีบาวน์กลับขึ้นไปปิดแก๊ปที่ 1,390     
 
CI (ราคาปิดภาคเช้า 2.46)
 แนะนำซื้อเก็งกำไร ราคาสามารถเลี้ยงตัวเหนือเส้นค่าเฉลี่ยทุกเส้นได้ต่อเนื่อง พร้อมมีปริมาณการซื้อขายที่หนาแน่น มีโอกาสปรับตัวขึ้นต่อ ทดสอบแนวต้าน Downtrend Line ขนาดใหญ่ที่ 2.66 
 
ARROW (ราคาปิดภาคเช้า 14.80)
แนะนำซื้อเก็งกำไร ราคาปรับตัวลงมา ทดสอบแนวรับสำคัญ 14.70 และสามารถยืนตัวได้ในช่วงเช้า มีโอกาสปรับตัวขึ้นต่อ ทดสอบจุดสูงสุดเดิมที่ 16.00 
 
ข่าวภาคเช้า (IQ)
– ปธ.เฟด นิวยอร์กเผยมุมมองบวกศก.จีน-สหรัฐ ชี้ศก.ทั่วโลกผันผวนน้อยลง
– PTT เผยมีกระแสเงินสด 7 หมื่นลบ.พร้อมลงทุน แม้กำไร 9 เดือนแรกปีนี้หดตัว
– NCL ตั้งเป้ารายได้ปี 59 โตไม่ต่ำกว่า 20-30% จากคาด 1 พันลบ.ปีนี้
– UPA ตั้งบ.ย่อยผลิตและจำหน่ายไฟฟ้า,”นพพล”ลาออกจากกรรมการผู้จัดการใหญ่
– เมียนมาร์ ผลเลือกตั้งเมียนมาร์ชี้ NLD กวาดที่นั่งเกินครึ่งในสภา ได้สิทธิเสนอชื่อรองปธน.
– DTAC ยันพร้อมขยายบริการ 4G บนคลื่นความถี่ที่มีอยู่ แม้แพ้ประมูล
– บีโอไอ เร่งชี้แจงนโยบาย”คลัสเตอร์”ต่อนักลงทุนเอกชน-จัดสัมมนาใหญ่ 23 พ.ย.
– AIT เร่งส่งงาน Q4ต่อปี 59 จากงานในมือ 2.6 พันลบ.หนุนรายได้ปีนี้ตามเป้า
– GCAP ออกหุ้นกู้ 100 ลบ.ลุยนาโนฯ-สินเชื่อบุคคล เล็งหาพันธมิตรเพิ่ม  